**Унапређена информационо - комуникациона инфраструктура и техничка структура за управљање имовином у оквуру пројекта „Ефикасно управљање локалном јавном имовином“**

Јединице локалне самоуправе Топола, Рековац и Лапово су значајно унапредили информационо - комуникациону инфраструктуру и техничку структура за ефикасно управљање имовином у оквиру пројекта „Ефикасно управљање локалном јавном имовином“ који се реализује у оквиру програма EXCHANGE 5који финансира Европска унија из средстава ИПА 2014, а спроводе Министарство државне управе и локалне самоуправе (МДУЛС) и Сектор за уговарање и финансирање програма из средстава ЕУ у Министарству финансија (МФИН), док је СКГО имплементациони партнер.

Захваљујући пројекту, набављена је вредна опрема, која укључује 1 лап топ и 4 деск топ рачунара, 2 мултифунцијска штампача и сервер. Такође је унапређен софтвер за управљање имовином који је развијен у претходној фази пројекта, а у оквиру програма Exchange 4.

Све горе наведено значајно олакшава прикупљање, обраду и управљање подацина о непокретностима у локалној јавној својини. AutoCad map софтвер омогућава урбаним планерима једноставан и лак рад са просторним подацима. ГИС апликација „Имовина“ омогућава повезивање описних и просторних података, као и њихово онлине приказивање.